Ο **Αθλητικός Όμιλος Έσπερος Παναγιάς Αλεξιώτισσας**, γνωστός και με τη συντομογραφία **Έσπερος Α.Ο.Π.Α.**, είναι ελληνικός αθλητικός σύλλογος που δραστηριοποιείται στη συνοικία Παναγία Αλεξιώτισσα της Πάτρας, στο Νομό Αχαΐας, όπου και βρίσκεται η έδρα του, το Δημοτικό Κλειστό Γυμναστήριο *«Παναγία Αλεξιώτισσα»*. Επίσημο έτος ίδρυσης του συλλόγου είναι το 2004 και προέκυψε από τη συγχώνευση του Έσπερου Πατρών (ίδρυση 1978) και του Α.Ο. Παναγιάς Αλεξιώτισσας (ίδρυση 1987). Αγωνίζεται με χρώματα το κίτρινο και το μαύρο και διατηρεί ως σήμα το αστέρι και το κλαδί ελιάς. Διατηρεί τμήματα καλαθοσφαίρισης όλων των ηλικιών.

Τμήμα καλαθοσφαίρισης ανδρών
----------------------------

### Ιστορική αναδρομή

Δείτε επίσης: Α.Ο. Έσπερος Πατρών  

Επίσημο έτος ίδρυσης του συλλόγου είναι το 2004 και προέκυψε από τη συγχώνευση του Έσπερου Πατρών (ίδρυση 1978) και του Α.Ο. Παναγιάς Αλεξιώτισσας (ίδρυση 1987). Ξεκίνησε την πορεία του από το τοπικό πρωτάθλημα που διοργανώνει η Ε.Σ.Κ.Α.Η. την κορυφή του οποίου κατέκτησε την περίοδο 2004-05.

Κατά την παρθενική του συμμετοχή στη Γ' Εθνική Κατηγορία το 2005-06, ο σύλλογος κατέλαβε τη 12η θέση στον τελικό βαθμολογικό πίνακα του 1ου Ομίλου Νότου επιστρέφοντας στις κατηγορίες της Ε.Σ.Κ.Α.Η.

Η εκ νέου κατάκτηση του πρωταθλήματος της Α' Κατηγορίας Ανδρών της Ένωσης την περίοδο 2008-09 επέτρεψε στην πατρινή ομάδα να αγωνιστεί εκ νέου σε εθνικο επίπεδο.

Κατά την περίοδο 2009-10 η ομάδα ολοκλήρωσε τις αγωνιστικές της υποχρεώσεις στην 9η θέση της βαθμολογίας παραμένοντας στη Γ' Εθνική. Την επόμενη χρονιά, 2010-11 με 22 νίκες και 4 ήττες βρέθηκε στη 2η θέση του ομίλου της, διεκδικώντας ανεπιτυχώς την άνοδο στη Β' Εθνική Κατηγορία μέσω μπαράζ. Η άνοδος στη Β' Εθνική Κατηγορία επετεύχθη τελικά την επόμενη αγωνιστική περίοδο, 2011-12, οπότε και ο Έσπερος αναδείχθηκε Πρωταθλητής στον όμιλό του.

Η παραμονή του συλλόγου στη νέα αυτή κατηγορία αποδείχθηκε βραχύβια. Ο Έσπερος έλαβε μέρος στο Πρωτάθλημα του Ομίλου Νότου της Β' Εθνικής για την περίοδο 2012-13, ολοκληρώνοντας τις αγωνιστικές του υποχρεώσεις στη 12η θέση του βαθμολογικού πίνακα, εντός της ζώνης του υποβιβασμού.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Α.Ο. Γαλατσίου διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Νότου. Έχοντας συγκεντρώσει 11 νίκες και 13 ήττες, κατέλαβε την 8η θέση της τελικής βαθμολογίας εξασφαλίζοντας την παραμονή του.

Έδρα του συλλόγου είναι το Δημοτικό Κλειστό Γυμναστήριο *«Παναγία Αλεξιώτισσα»*, χωρητικότητας 361 καθήμενων θεατών. Πρόεδρος του διοικητικού συμβουλίου είναι ο Κώστας Μαρλαφέκας, ενώ καθήκοντα προπονητή διατηρεί από το Μάιο του 2014 ο Ανδρέας Κεσαπίδης. Το ρόστερ του Έσπερου για την αγωνιστική περίοδο 2013-14 συνέθεσαν οι παρακάτω αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Φώτης Αγγελόπουλος | 1982 | 5 | 2,01 |  |
|  | Μάκης Αδαμόπουλος | 1992 | 5 | 2,04 |  |
|  | Διονύσης Αποστολόπουλος | 1990 | 2 | 1,90 |  |
|  | Ανδρέας Βουρνάς | 1990 | 1 | 1,92 |  |
|  | Νίκος Δίπλαρος | 1997 | 1 | 1,83 |  |
|  | Σταύρος Κάλλης | 1983 | 2 | 1,87 |  |
|  | Δημήτρης Κάντας | 1992 | 4 | 1,95 |  |
|  | Δημήτρης Λαμπρόπουλος | 1987 | 1 | 1,82 |  |
|  | Βασίλης Λυμπέρης | 1982 | 5 | 2,08 |  |
|  | Δημήτρης Λυμπέρης | 1985 | 4 | 2,00 |  |
|  | Δημήτρης Μακρής | 1993 | 3 | 1,95 |  |
|  | Χρήστος Πετρόπουλος | 1992 | 1 | 1,89 |  |
|  | Παναγιώτης Σκόνδρας | 1992 | 4 | 2,04 |  |
|  | Δημήτρης Σταυράκης | 1994 | 3 | 1,95 |  |
|  | Φίλιππος Φραντζής | 1994 | 3 | 1,95 |  |
|    **Προπονητής** |
|  | Νίκος Βουρνάς |  | Coach |  |  |
| *Δεδομένα: Μάιος 2014* |

Τμήμα καλαθοσφαίρισης γυναικών
------------------------------

Κύριο λήμμα: Έσπερος Α.Ο.Π.Α. (καλαθοσφαίριση γυναικών)
Η γυναικεία ομάδα του Έσπερου παρουσιάζει μεγάλη ενεργητικότητα σε επίπεδο ακαδημιών, έχοντας εξελιχθεί σε υπολογίσιμη δύναμη στα Πρωταθλήματα Αχαΐας-Ηλείας. Σε επίπεδο ενηλίκων γυναικών η ανώτερη Κατηγορία που έχει ποτέ φθάσει είναι η Α2 Εθνική.

Παραπομπές
----------

1. 1 2  «Εγκαταστάσεις» Αρχειοθετήθηκε 2019-05-20 στο Wayback Machine. πληροφορίες στον επίσημο ιστότοπο του συλλόγου.
2. 1 2 3  «Ιστορικό» Αρχειοθετήθηκε 2019-08-10 στο Wayback Machine. πληροφορίες στον επίσημο ιστότοπο του συλλόγου.
3. 1 2  «Ένωση Σωματείων Καλαθοσφαίρισης Αχαΐας-Ηλείας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
4. 1 2 3 4 5 6 7 8  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Πρωταθλητές Γ' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. ↑  «Έσπερος ΑΟΠΑ, ο δεύτερος...» Αρχειοθετήθηκε 2014-08-11 στο Wayback Machine. άρθρο στον ιστότοπο BasketBlog.gr, 10 Απριλίου 2013.
7. ↑  «Αποτελέσματα 1ου ομίλου Νότου (26η αγ.)», άρθρο στον ιστότοπο InfoBasket.gr, 27 Απριλίου 2014.
8. ↑  «Διοίκηση» Αρχειοθετήθηκε 2012-05-01 στο Wayback Machine. πληροφορίες στον επίσημο ιστότοπο του συλλόγου.
9. ↑  «Έσπερος ΑΟΠΑ: Κεσαπίδης αντί Βουρνά», άρθρο στον ιστότοπο OnSports.gr, 31 Μαΐου 2014.
10. ↑  «Στα ηνία του Εσπερου ο Κεσαπίδης», άρθρο στον ιστότοπο InfoBasket.gr, 28 Μαΐου 2014.
11. ↑  «Α2 Γυναικών: Ειδικό Πρωτάθλημα Ανόδου (Τελευταία αγωνιστική)», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 28 Ιουνίου 2015.
12. ↑  «Ειδικό Πρωτάθλημα Ανόδου Α2 Γυναικών: Στην Α2 ο Ο.Α. Χανίων», άρθρο στον ιστότοπο KritikoBasket.gr, 28 Ιουνίου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Έσπερος Α.Ο.Π.Α. Αρχειοθετήθηκε 2014-10-11 στο Wayback Machine. επίσημος ιστότοπος.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α1 Κατηγορίας Ανδρών Ε.Σ.Κ.Α.Η. 2021-2022 |
| --- |
|  |
| 0 | 
* Ανδραβίδα
* Απολλωνιάδα Πατρών
* Αραχωβίτικα
* Γαλήνη Πατρών
* Ε.Α.Π.
* Έσπερος Παναγίας Αλεξιώτισσας
* Κεραυνός Αιγίου
* Νίκη Προαστείου
* Ολυμπιάδα Πατρών
* Παναχαϊκός
* Πατρών Ν.Ε.
* Προμηθέας 2014
 |  |

 |